stanford-oval/wikipedia huggingface dataset:
פסק דין קסיס דה דיז'ון
ביקורת כנגד פירוש פסק דין קסיס

בפסק הדין קסיס לא אוזכרו צמד המילים שכל כך מקושרות לו, "הכרה הדדית", ויש שיאמרו שלא בכדי. לאחר פרסום המדיניות החדשה של הנציב דויניון צצו ועלו קולות של משפטנים שערערו על פירוש פסק הדין ועל הצגתו כמעניק הכשר לעיקרון ההכרה ההדדית. אמנם בית הדין האירופי החליט לנסח פסקה החורגת מהדיון הפרטני גרידא, אך בית הדין גם הוסיף בתוך הפסקה הזו את "כלל הסיבה" (rule of reason). בית הדין פתח ואמר כי "אם אין בנמצא סיבה נראית לעין", דהיינו, לדעת משפטנים רבים, הוא הותיר פתח ובו, במידה שתימצא הסיבה, מדינה תוכל למנוע מעבר סחורות. אם כן, לדעת השופטים קיימים מקרים בהם ההכרה ההדדית לא מתקיימת. בנוסף, הפתח הזה עולה בקנה אחד עם סעיף 36 לאמנה שמתיר הגבלות על סחורות במקרים של טובת הציבור, בריאות וכדומה. בניגוד לסייג בפסק הדין ובניגוד לסעיף 36, עיקרון ההכרה ההדדית, לפחות כפי שהוצג בצורתו הפוליטית, הוכרז כגורף ומוחלט וככזה המתיר מעבר של כל סחורה באשר היא, כל עוד יוצרה כחוק.
ביבליוגרפיה

Alter, Karen J. and Meunier-Aitsahalia, Sophie. "Judicial Politics in the European Community: European Integration and the Pathbreaking Cassis de Dijon", Decision Comparative Political
Studies, 26, January 1994, pp. 535-561.
Garrett, Geoffrey. "The Politics of Legal Integration in the European Union", International Organization, 49, 1, winter 1995, pp. 171-181.
Mattli Walter, and Slaughter, Anne-Marie. "Law and Politics in the European Union: a Reply to Garrett", International organization, 49, 1, winter 1995, pp. 183-90.
Nugent, Neill. “The Creation of the European Community”,The Government and Politics of the European Union, 6th ed. London: Palgrave-Macmillan, 2006.
The Treaty Establishing the European community (consolidates version, 1993). http://eur-lex.europa.eu/LexUriServ/LexUriServ.do?uri=OJ:C:2006:321E:0001:0331:EN:PDF
Judgment of the Court of Justice, Dassonville, Case 8/74 (11 July 1974). http://www.ena.lu/judgment_court_justice_dassonville_case_8_74_11_july_1974-3-6413
Judgment of the Court of 20 February 1979. - Rewe-Zentral AG v Bundesmonopolverwaltung für Branntwein. - Reference for a preliminary ruling: Hessisches Finanzgericht – Germany. Case 120/78. http://ec.europa.eu/enterprise/policies/single-market-goods/files/goods/docs/mutrec/cassisdijon_en.pdf
הערות שוליים

↑  Neill Nugent, pp. 42-44
↑  The Treaty Establishing the European community (consolidates version, 1993). Article 28, article 30.
↑  Judgment of the Court of Justice, Dassonville
↑  Judgment of the Court of 20 February 1979
↑  Karen J. Alter and Sophie Meunier-Aitsahalia,p. 538
↑  Judgment of the Court of 20 February 1979 p. 651
↑  of the Court of 20 February 1979 p 663
↑  Karen J. Alter and Sophie Meunier-Aitsahalia, p. 537
↑  Karen J. Alter and Sophie Meunier-Aitsahalia, p. 541
↑  Walter Mattli and Anne-Marie Slaughter, p.188
↑  Geoffrey Garrett, p. 178
↑  Karen J. Alter and Sophie Meunier-Aitsahalia, p. 541
↑  Jacot Guillarmod at Karen J. Alter and Sophie Meunier-Aitsahalia, p. 545
↑  Karen J. Alter and Sophie Meunier-Aitsahalia, p. 537
↑  Garret & Weingast at Karen J. Alter and Sophie Meunier-Aitsahalia, p. 550
↑  Karen J. Alter and Sophie Meunier-Aitsahalia, p. 539, p.543
משפחת סימפסון – דמויות

להלן פירוט של מרבית הדמויות בסדרה "משפחת סימפסון". בנוסף לחמש הדמויות הראשיות בסדרה של משפחת סימפסון, הסדרה כוללת כמות גדולה יחסית של דמויות משנה בהם צוות עובדים, מורים, בני משפחה, חברים, סלבריטאים מקומיים וכו'. במקרים רבים יוצרי הסדרה ייעדו דמויות משנה רבות לצורך מופע חד פעמי בסדרה. אף על פי כן, חלק גדול מדמויות המשנה קיבלו במשך תפקידים נרחבים יותר לאורך הסדרה ולעיתים אף פרקים אשר התמקדו בהם. לדברי היוצר מאט גריינינג, הסדרה שאבה את הרעיון למגוון הרחב של הדמויות מתוכנית המערכונים הקנדית "Second City Television".
חלק משמות הדמויות בסדרה נלקחו משמותיהם של אנשים ומקומות הקרובים אל יוצר הסדרה מאט גריינינג. הומר ומארג' הם שמות הוריו, וליסה ומגי הם שמות אחיותיו הקטנות. גריינינג סיפר כי לא רצה לקרוא לילד במשפחה על שמו, ולכן קרא לו "בארט" ("Bart"), אנגרמה באנגלית של המילה "brat", שמשמעותה פרחח. לגריינינג יש גם אח ואחות גדולים, מארק ופטי. לא ברור אם שמה של אחותה של מארג' בסדרה, פטי, מבוסס על שמה של אחותו. בראיון משנת 1995 ציין גריינינג, כי "מארק הוא מקור ההשראה האמיתי לבארט". שם משפחתו של מפקח המשטרה וויגאם הוא שם נעוריה של אימו של גריינינג. בנוסף, כמה מהדמויות בסדרה קרויות על שם רחובות בעיר מולדתו של גריינינג, פורטלנד שבמדינת אורגון: פלנדרס, לאבג'וי, פאוול, קירני וטרויליגר.
חלק מהדמויות המרכזיות בסדרה
משפחת סימפסון > חיות המחמד של המשפחה

"העוזר הקטן של סנטה" (פרנק ולקר, דן קסטלנטה) – כלבם של המשפחה, שאומץ אחרי שהפסיד במרוץ כלבים עליו הימר הומר, בפרק הראשון של הסדרה. ידוע ככלב פרוע וחסר בינה. היה מאוהב בסנובול 2.
סנובול 2 – הייתה החתולה השנייה של הסימפסונים שהחליפה את סנובול הראשון, לאחר שמת לפני תחילת הסדרה. מתה בפרק ה-9 של העונה ה-15.
סנובול 3 – היה החתול השלישי בבעלות משפחת סימפסון, כמו קודמה גם הוא מת בפרק ה-9 של העונה ה-15 (אותו פרק בו אומץ).
סנובול 4/קולטריין – היה החתול הרביעי של משפחת סימפסון. הוא דמה קצת לבארט, כמו קודמיו מת בפרק ה-9 של העונה ה-15 (אותו פרק בו אומץ).
סנובול 5 – היא החתולה החמישית של משפחת סימפסון ונראית בדיוק כמו סנובול 2 ואומצה בפרק ה-9 של העונה ה-15, היא ו"העוזר הקטן של סנטה" הם שתי חיות מחמד הנוכחיות של משפחת סימפסון.
משפחת סימפסון > המשפחה המורחבת

אברהם ג'יי סימפסון (דן קסטלנטה) – אביו של הומר. מכונה "אייב" או "סבא". קשיש סנילי, רגזן ונוסטלגי המתגורר בבית האבות העירוני. חייל משוחרר שנלחם במלחמת העולם השנייה וחבר במועדון "וטרני המלחמות הלא-פופולריות". לעיתים קרובות המשפחה הקרובה אליו נוטה להתעלם ממנו. לאייב יש עבר מאוד קשה, החל מגדילה במשפחה קשת יום בת 12 ילדים (שכולם חוץ ממנו נפטרו מזיהום מי השתייה) וכלה בהשתתפות במלחמות רבות, שאת חלקן הוא המציא. בילדותו של הומר הוא הזניח אותו ולא טיפל בו כמו שצריך, גם לאחר שאשתו מונה עזבה אותו. לאייב יש 2 בנים – הומר סימפסון והרברט פאוול ובת – אבי. היו לו מספר רומנים מחוץ לנישואיו עם מונה סימפסון. שירת בצבא עם מר ברנז ביחידה קרבית שנקראה ״דגי הגיהנום״.
מונה ג'יי סימפסון (גלן קלוז) – אמו של הומר. כאשר הומר היה ילד, מונה נטשה אותו עם אביו לטובת החזון שלה להפוך את העולם למקום טוב יותר. עד העונה השביעית היו בטוחים בני המשפחה שמונה מתה, אז גילו שהיא עדיין בחיים ובמנוסה מהחוק, ולא מתה כפי שטען אייב. מונה מתה לקראת סוף העונה התשע-עשרה.
הרברט פאוול (דני דה-ויטו) – בנו של אברהם ואחיו של הומר סימפסון. נולד כתוצאה מסטוץ של אברהם ואשת קרנבל. בעונה 2 הומר גילה עליו לראשונה.
אבי סימפסון (דן קסטלנטה) – הבת של אברהם סימפסון ואחותם של הרברט והומר, מתגוררת באנגליה. גם היא נולדה מסטוץ שאברהם קיים עם אישה בריטית.
אינגריד ג'קלין "ג'קי" לי בובייה (ג'ולי קאוונר) - אימה של מארג'.
קלאנסי בובייה (הארי שירר) – אביה המנוח של מארג'.
גלאדיס גארני – דודתה של מארג'. אחותה של ג'קי בובייה.
סלמה בובייה טרייויילגר האץ מקלור דיסקוטק סימפסון ד'אמיקו (ג'ולי קאוונר) – אחותה של מארג' ואחות תאומה של פאטי. כל כמה עונות מנסה להתחתן. בני זוגה לשעבר הם סיידשואו בוב (עונה שלישית), ליונל האץ, דיסקו סטו (בעונה ה-13), טרוי מקלור (עונה 7), וטוני השמן (עונה 22). לגרושים שלה יש נבחרת משלהם בליגת הכדורת המקומית. מעשנת 135 סיגריות ביום רגיל (לפי הקומיקס). שתי אחיותיה של מארג' סימפסון מדובבות על ידי ג'ולי קאוונר, שטוענת כי קולן הצרוד אמור להיות כזה ש"שואב מכל דבר את החיים". הן עובדות ביחד במשרד הרישוי של ספרינגפילד וידועות בשל היותן אנטיפתיות ומרירות.
פטרישיה "פאטי" מאליפיסנט בובייה (ג'ולי קאוונר) – אחותה של מארג' ואחות תאומה של סלמה. יצאה מהארון בעונה ה-16. מעשנת כבדה כמו אחותה, תמיד עם סיגריה ביד. שתי אחיותיה של מארג' סימפסון מדובבות על ידי ג'ולי קאוונר, שטוענת כי קולן הצרוד אמור להיות כזה ש"שואב מכל דבר את החיים". הן עובדות ביחד במשרד הרישוי של ספרינגפילד וידועות בשל היותן אנטיפתיות ומרירות.
לינג בובייה – הבת המאומצת של סלמה בובייה. ילידת סין.
סיירוס סימפסון – אחיו הבכור של אייב.
משפחת סימפסון > אילן היוחסין של משפחת סימפסון

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 | 31 | 32 | 33 | 34 | 35 | 36 | 37 | 38 | 39 | 40 | 41 | 42 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |  |  |  |   |   |   |   |   |   |   |   |   |   |   |  |  |  |  |   |   |  |  |  |  |  |  |  |  |  |  |  |  |
|   |   |  אברהם ג'יי סימפסון  אברהם ג'יי סימפסון     |  אברהם ג'יי סימפסון  אברהם ג'יי סימפסון     |  אברהם ג'יי סימפסון  אברהם ג'יי סימפסון     |     |  מונה ג'יי סימפסון  מונה ג'יי סימפסון     |  מונה ג'יי סימפסון  מונה ג'יי סימפסון     |  מונה ג'יי סימפסון  מונה ג'יי סימפסון     |  |  |   |   |   |  ג'קי לי בובייה  ג'קי לי בובייה     |  ג'קי לי בובייה  ג'קי לי בובייה     |  ג'קי לי בובייה  ג'קי לי בובייה     |     |  קלאנסי בובייה  קלאנסי בובייה     |  קלאנסי בובייה  קלאנסי בובייה     |  קלאנסי בובייה  קלאנסי בובייה     |   |  גלאדיס בובייה  גלאדיס בובייה     |  גלאדיס בובייה  גלאדיס בובייה     |  גלאדיס בובייה  גלאדיס בובייה     |  |  |  |  |   |  |  |  |  |  |  |  |  |  |  |  |  |  |
|   |   |   |   |   |    |   |   |   |   |  |   |  |   |   |   |   |    |   |   |   |   |   |   |   |  |  |  |  |  |  |  |  |  |  |  |  |  |  |  |  |  |  |
|  הרברט פאוול  הרברט פאוול     |  הרברט פאוול  הרברט פאוול     |  הרברט פאוול  הרברט פאוול     |   |  אבי סימפסון  אבי סימפסון     |  אבי סימפסון  אבי סימפסון     |  אבי סימפסון  אבי סימפסון     |   |  הומר סימפסון  הומר סימפסון     |  הומר סימפסון  הומר סימפסון     |  הומר סימפסון  הומר סימפסון     |     |  מארג' בובייה  מארג' בובייה     |  מארג' בובייה  מארג' בובייה     |  מארג' בובייה  מארג' בובייה     |   |  פאטי בובייה  פאטי בובייה     |  פאטי בובייה  פאטי בובייה     |  פאטי בובייה  פאטי בובייה     |   |  סלמה בובייה  סלמה בובייה     |  סלמה בובייה  סלמה בובייה     |  סלמה בובייה  סלמה בובייה     |  |  |  |  |  |  |  |  |  |  |  |  |  |  |  |  |  |  |  |  |
|   |   |   |   |  |  |  |   |   |   |   |    |   |   |   |   |   |   |  |   |  |   |  |  |  |  |  |  |  |  |  |  |  |  |  |  |  |  |  |  |  |  |  |
|   |   |   |   |  |  |  בארט סימפסון  בארט סימפסון     |  בארט סימפסון  בארט סימפסון     |  בארט סימפסון  בארט סימפסון     |   |  ליסה סימפסון  ליסה סימפסון     |  ליסה סימפסון  ליסה סימפסון     |  ליסה סימפסון  ליסה סימפסון     |   |  מגי סימפסון  מגי סימפסון     |  מגי סימפסון  מגי סימפסון     |  מגי סימפסון  מגי סימפסון     |   |  |  |  לינג בובייה  לינג בובייה     |  לינג בובייה  לינג בובייה     |  לינג בובייה  לינג בובייה     |  |  |  |  |  |  |  |  |  |  |  |  |  |  |  |  |  |  |  |  |
משפחות נוספות > משפחת פלנדרז

נדוורד "נד" פלנדרז (הארי שירר) – נולד בניו יורק בשנת 1941 (אף על פי שלפי פרקים מאוחרים יותר, הוא נולד ב-1934) בשם נדוורד פלנדרז. בהיותו צעיר עבר לספרינגפילד יחד עם אביו, שם נודע כילד מופרע ובעייתי. לאחר טיפול של ענישה גופנית שארך כשנה, הפך נד הצעיר לילד מחונך ומנומס. בבגרותו התחתן עם מוד ונולדו ילדיהם רוד וטוד. מוד נהרגה לאחר כמה עונות. פלנדרז פגש את הסימפסונים בחג המולד בו עבר לבית בסמוך (למרות שבפרק "המילה הראשונה של ליסה" הסימפסונים עברו לגור לידו 8 שנים לפני עלילת הסדרה), מאז הוא שנוא על הומר. עד העונה השלישית נד עבד במשרדים שונים, אך שאף לעסק עצמאי. עקב כך, הוא פתח בקניון שבעיר את החנות "שמאלריום" (leftorium) בה נמכרים מוצרים לאיטרים, ומאוחר יותר גם דוכן נייד בשם "שמאלריום אקספרס". העסק לא זכה להצלחה מיידית, אולם בעקבות פרסום (שהומר עזר ליצור מנקיפות מצפון), ובשל העובדה שרבים התושבים השמאליים בעיר, לאורך השנים צבר המקום קהל קונים. נד ידוע כנוצרי מאוד אדוק, אבל אוכל רק כשר "ליתר ביטחון". ביתו מלא במשפטים, ציורים ומיצגים מהברית החדשה ושל ישו, שחלקם עיצב בעצמו. הפרק שבו הסימפסונים מבקרים בירושלים הוא למעשה ניסיון של נד להפוך את הומר לאדם יותר טוב על ידי חוויה דתית. לפי פרק עתידי התאלמן מ-47 נשים שונות.
מוד פלנדרז (מגי רוזוול) – אשתו המנוחה של נד פלנדרז. הופיעה בעונות הראשונות של הסדרה, אישה אופטימית ונוצרית אדוקה כבן זוגה. בעונה ה-11 מוד נהרגה לאחר שנפלה מיציע אצטדיון, כתוצאה מתאונה שגרם בטעות הומר. מוד מופיעה בעונות הבאות בתפקידי אורח בפרקי ליל כל הקדושים, כרוח וכשטן.
רוד פלנדרז (ננסי קארטרייט) – הבן הבכור של נד פלנדרז. בעל אופי ילדותי ובכייני. מכור למשחקי מחשב דתיים.
טוד פלנדרז (פמלה היידן) - הבן הצעיר של נד פלנדרז. גם הוא בעל אופי ואישיות כמו רוד.
משפחות נוספות > משפחת ואן האוטן

מילהאוס ואן האוטן (פמלה היידן) – חברו הטוב ביותר של בארט. חנון, בעל רגשי נחיתות ודימוי עצמי נמוך. מאוהב בליסה. בפרק המראה מה קורה בעוד 30 שנה, הוא משיג את מבוקשו והתחתן עם ליסה.
קירק ואן האוטן (האנק עזריה) – אביו של מילהאוס, גרוש של לואן. לאחר שהתגרש ממנה חייו הידרדרו.
לואן ואן האוטן (מגי רוזוול) – אימו של מילהאוס. גרושתו של קירק. ילידת שלביוויל.
נהנה ואן האוטן – סבתו של מילהאוס אשר מתגוררת באיטליה. היא איטלקייה ולימדה בעבר את מילהאוס איטלקית.
משפחות נוספות > משפחת נהספימפטילון

אפו נהספימפטילון (האנק עזריה) – מהגר הודי בעל חנות המכולת הפופולרית Kwik-E-Mart ברחוב מיין מספר 4950, והוא חבר קרוב של הומר סימפסון. אפו הוא מהגר מהודו שהפך לאזרח אמריקני. בעל תואר שלישי (Ph.D) במדעי המחשב. הוא למד במכון הטכני של קולקטה ובהמשך קיבל את הדוקטורט שלו במכון הטכנולוגי של ספרינגפילד. אפו החל לעבוד בחנות המכולת Kwik-E-Mart בשנותיו בקולג' על מנת שיוכל לשלם את ההלוואות שלקח לצורך לימודיו, אף על פי כן הוא החליט להמשיך לעבוד בחנות המכולת. אפו הוא טבעוני אדוק ומעריץ גדול של ספורט הקריקט.
מנג'ולה נהספימפטילון (טרס מקניל) – אשתו של אפו.
אנופ, אומה, נאבנדו, פונאם, פרייה, סאנדיפ, סאשי וגית – שמונת הילדים של אפו.
סאנג'י נהספימפטילון – אחיו של אפו והשותף שלו בחנות המכולת.
משפחות נוספות > משפחת לאבג'וי

האב טימותי לאבג'וי (הארי שירר) – הכומר בכנסייה של הסימפסונים, אף על פי שהוא כומר אפשר לראות בסדרה כי נד פלנדרז יותר רציני ביחסו לדת ממנו. הדיבור האיטי והנמוך שלו, בנוסף לבורות שלו באקטואליה, הפכו אותו לכומר משעמם שלא מצליח למשוך את הקהילה לכנסייה. שונא קתולים ואת הכמרים שלהם במיוחד. בעונה 30 מתברר שהוא התגייר בסתר ומתגנב בלילות לבית הכנסת של ספרינגפילד. מכור לרכבת הצעצוע שלו בעלת פסים ארוכים.
הלן לאבג'וי (מגי רוזוול) – אשתו של טימותי. ידועה בתכונתה לרכל על כולם. בינה ולבין מארג' ישנם סכסוכים רבים.
ג'סיקה לאבג'וי (ננסי קארטרייט) – בתו של טימותי. חברה לשעבר של בארט. באחד הפרקים התגלה כי היא אינה "הילדה הטובה" שכולם חושבים שהיא אלא שובבה ומרושעת.
סבא לאבג'וי – אביו של טימותי.
משפחות נוספות > משפחת מאנץ

נלסון מאנץ (ננסי קארטרייט) – הבריון של הכיתה של בארט, עני. ידוע בקריאה "הא-הא!" כאשר הוא צוחק על אחרים.
מר מאנץ – אביו של נלסון. מאמן כדורגל לשעבר בבית הספר. כאשר נלסון היה קטן הוא יצא מהבית לקנות סיגריות ואף פעם לא חזר.
גברת מאנץ (טרס מקניל) – אימו של נלסון. מלצרית לשעבר ב-Hooters.
משפחות נוספות > משפחת ספאקלר

קליטוס דלרוי ספאקלר (האנק עזריה) – דרומי חסר בינה. "רד-נק" טיפוסי. נשוי לאחותו ברנדין ואבא ל-42 ילדים. ידוע בהתמכרותו ל"מונשיין", אלכוהול לא חוקי, וגם מייצר אותו לפעמים בעצמו. המשפחה גרה בדרך הכפרית 27.
ברנדין דלרוי ספאקלר (טרס מקניל) – אחותו ואשתו של קליטוס. מעשנת כבדה. לרוב נראית בסדרה כאשר היא בהיריון.
גאמי סו, טיפאני, אנדי, גורדון, ליזי, ג'קסון, הת'ר, קודי, דילן, דרמוט, ג'ורדן, טיילור, בריטני, ווסלי, רומר, סקוט, קאסידי, זואי, קלואי, מקס, האנטר, רובלה סקאביס, קנדאל, קייתלין, נוח, סאשה, מורגן, קיירה, איאן, לורן, קיו-ברט, קונדוליסה מארי, פיל, בירת'דיי, קריסטל מת', דוביה, אינססט, אינטרנשיונל הרבסטר, ג'יטני, ויטני, מרי, סטאבד אין ג'ייל – ילדיהם של קליטוס וברנדין. מרי ספאקלר נודעה כאהובתו של בארט סימפסון, כאשר שני פרקים בעונה ה-24 של הסדרה עוסקים בקשר בין השניים. וויטני משחקת בכמה נבחרות של בית הספר.
משפחות נוספות > משפחת פאוורס

רות פאוורס (פמלה היידן) – אישה גרושה שגרה בשכנות למשפחת סימפסון. ידידה טובה של מארג'.
לורה פאוורס (שרה גילברט) – בתה המתבגרת של רות. הייתה הבייביסיטר של בארט וליסה כמה פעמים. אהבתו הראשונה של בארט.
העובדים בתחנת הכוח הגרעינית של ספרינגפילד

צ'ארלס מונטגומרי ברנז המכונה מר ברנז (הארי שירר) – בוגר אוניברסיטת ייל. האדם העשיר ביותר בעיר ספרינגפילד, והוא בעליה של תחנת הכוח הגרעינית בעיר, בה עובד בין השאר גם הומר סימפסון. מר ברנז הוא נבל מרושע, גזען, שטני וקמצן אשר מעביד את הפועלים שלו בתנאים לא טובים. מר ברנז הוא איש מאוד זקן, ומבלי הטיפולים הרפואיים והיקרים שהוא עובר יום יום, הוא כבר היה מת. כמה פעמים בסדרה מר ברנז טען כי גילו הוא מספר בעל ארבע ספרות, וכי הוא עבר מספר השתלות לב. מר ברנז מחזיק להקת כלבי ציד אותם הוא משסה במי שמעצבן אותו. המשפט, שהוא הוראה לסמית'רס, והפך למשפט שהכי מזוהה איתו, הוא: "שחרר את כלבי הציד!". הוא ותיק מלחמת העולם השנייה ולפי הקומיקס גרם למלחמת פוקלנד. בעונה 32 הוא חולם שהוא רוקד עם ג'ורג' וושינגטון ששואל אותו אם הוא נלחם איתו במלחמת העצמאות של ארצות הברית, וברנז עונה שכן, רק לא באותו הצד. שירת בצבא עם אברהם סימפסון ביחידה קרבית שנקראה ״דגי הגיהנום״. נוהג לעשות ״אוהל״ בידיו באומרו ״מצוין״.
ויילון ג'יי סמית'רס הבן (הארי שירר) – סגנו של מר ברנז. הומוסקסואל שיצא מהארון ומאוהב בברנז. אביו נשלח על ידי ברנז לטפל בתקלה גרעינית שאיימה לפוצץ את הכור. לפני שיצא למשימה, הוא נתן לברנז לשמור על בנו התינוק, נכנס לליבת הכור, תיקן את התקלה ומת מקרינה. ברנז, במעשה נדיר של אנושיות, החליט לאמץ את התינוק היתום. בתחילת הסדרה היה שחור עור. אלרגי לשרימפס.
לני לאונרד (הארי שירר) – עובד ביחד עם הומר סימפסון במפעל הכוח הגרעיני של ספרינגפילד והוא מתלונן רבות על נטייתם של חפצים להיכנס לתוך עיניו. לני הוא בעל תואר שני בפיזיקה גרעינית, אולם הוא מוצג כאיש פשוט ונאיבי. חברו הטוב הוא קארל קארלסון. לני הוא גיבור מלחמה ובודהיסט, אם כי הוא נראה בכנסייה השכונתית פעמים רבות (בין השאר בפרק "חדוות הכת", שבו עזבו כמעט כל תושבי ספרינגפילד את הכנסייה כדי להצטרף לכת מסתורית), מה שמעיד שייתכן שהוא נוצרי.
קארל קארלסון (האנק עזריה (1990–2020), אלכס דסרט (2020-הווה)) – חבר לעבודה ולפאב של הומר. ידידו של לני. בעל IQ של 214. גר ברחוב ברידג' 189.
מינדי סימונס (מישל פייפר) – אחת מהעובדות בתחנה. בעלת תחביבים משותפים עם הומר.
פרנק גריימס המכונה גריימי (האנק עזריה) – איש עצבני וכועס אשר סבל כל חייו ועבד קשה עד שקיבל הזדמנות של פעם בחיים לעבוד בתחנה הגרעינית. בשל הצלחתו היחסית של הומר בהשוואה לסבל שחווה כל חייו גריימס מכריז שהוא אויבו של הומר. קנאתו להומר מובילה אותו לנסות להשפילו בפומבי וכשתוכנית זאת מובילה לתוצאה הפוכה גריימס מאבד את שפיותו, אוחז בכבלי חשמל ראשיים, ומת. בהלווייתו הומר המשועמם אומר בישנוניות למארג' שתחליף תחנה, דבר המוביל את כל הנוכחים להתפקע מצחוק, ופרנק גריימס מורד לקברו מושפל בפעם האחרונה.
בית הספר היסודי של ספרינגפילד

כתובת: רחוב פליימטון מספר 19.
בית הספר היסודי של ספרינגפילד > ההנהלה

המפקח צ'אלמרס (האנק עזריה) – מפקח בית הספר היסודי בספרינגפילד. פעם אחת אמר לסימור שהוא "מפקח על 17 בתי ספר, אבל אני תמיד איכשהו מוצא את עצמי מדבר איתך על אחד מילדי סימפסון". בעונה 26 פרק 20 הוא חושף שאביו היה פסיכולוג שחינך אותו בשיטה אכזרית שנקראת "סקינר" ולכן הוא מתרגז בכל פעם שהוא קורא לסימור סקינר, מה שמזכיר לו את ההתעללות של אביו. באחד הפרקים ביתו חוגגת בת מצווה, מה שאומר שכנראה הוא יהודי.
ליאופולד (האנק עזריה) – סגנו של צ'אלמרס.
בית הספר היסודי של ספרינגפילד > ההנהלה > משפחת סקינר

סימור סקינר (הארי שירר) – מנהל בית הספר היסודי בספרינגפילד. זוכה ליחס מזלזל מצד תלמידי וסגל בית הספר על אף ניסיונו להציג את עצמו כדמות סמכותית וכמודל לחיקוי ועל אף ניסיונותיו הנואשים להשיג מימון נוסף לבית הספר חסר ההישגים אותו הוא מנהל. חי עם אימו השתלטנית, שנוטה להתייחס אליו כאל ילד קטן. בוגר מלחמת וייטנאם ולוחם לשעבר בכומתות הירוקות של הצבא האמריקאי, שנפל בשבי בצפון וייטנאם, וסובל מטראומה מתקופה זו. לאחר המלחמה גנב זהות של גיבור מלחמה בשם הזה.
אגנס סקינר (טרס מקניל) – אימו של סימור. אישה עצבנית וחסרת סבלנות אשר נוטה להעביד את בנה. היא וסימור עדיין גרים באותו בית ואפילו ישנים באותה מיטה. באחד הפרקים היא גילתה לו מדוע היא שונאת אותו: בתקופה שהייתה בהיריון איתו היא השתתפה באליפות העולם בקפיצה במוט ובגמר התחרות, בדיוק כשקפצה מעל למוט, סימור העובר בעט בבטנה וגרם לה להפיל את המוט ולהיכשל.
שלדון סקינר – אביו המנוח של סימור.
בית הספר היסודי של ספרינגפילד > מורים

עדנה קרבאפל (מרשה וואלאס) – מורת כיתה ד' בבית הספר היסודי בספרינגפילד. מלמדת בכיתתו של בארט, אישה פסימית ומעשנת כבדה. בין עונות 22–23 התחתנה בסתר עם נד פלנדרז בעקבות משאל צופים. קרבאפל הפסיקה להופיע בסדרה בסוף העונה ה-25, עקב מות המדבבת, והפכה את נד שוב לאלמן.
אליזבת' הובר (מגי רוזוול, מרשה מיצמן גייבן) - מורתה של ליסה. ידועה בשל כך שהיא שתיינית גדולה.
דיואי לארגו (הארי שירר) – המורה למוזיקה. הומוסקסואל עצבני וחסר סבלנות.
ברונלה פומלהורסט – מורה לחינוך גופני בבית הספר היסודי ספרינגפילד. יש לה שיער בלונדיני וכמעט תמיד היא עונדת משרוקית, לא ידוע אם יש לה בעיה עם הזהות המגדרית שלה אך היא יצאה כטרנסג'נדרית, אך מעולם לא הזדהתה כזכר בסדרה.
קוצ' קראפ – מורה להתעמלות שמעביר את המקצוע עם סימנים סדיסטים רבים, הגיע ללמד בבית ספר היסודי בספרינגפילד כמחליף המורה להתעמלות הקודם, שהיה בחופשה לאחר שעבר ניתוח לשינוי מין.
גברת פייטון - המחנכת של בארט החל מעונה 34. משתדלת להיות תקינה פוליטית.
בית הספר היסודי של ספרינגפילד > אנשי צוות

"אב הבית" וילי (דן קסטלנטה) – השרת של בית הספר. סקוטי ג'ינג'י חם-מזג בעל מבטא סקוטי כבד. בפרק אחד מתגלה שהיה פעם מאמן שחייה בבית הספר, אך הפך לשרת לאחר שמתחו את סקינר בבריכת השחייה. גר במחסן של בית הספר. בעבר וילי היה דוקטור וכן חבר בפרלמנט הסקוטי בשנים 2005–2010, אך כאשר היגר לארצות הברית הממשלה שינתה את עבודתו לשרת.
אוטו מאן (הארי שירר) – נהג האוטובוס של בית הספר היסודי המחזיק בשיא של 15 תאונות, כולן ללא נפגעים. מלבד נהיגה באוטובוס הוא משמש כנהג של מכונית תרומות הדם, נהג הטיולים של הקשישים ומפעיל הבריכה הניידת של ספרינגפילד. מאן נוטה להסתבך עם החוק, אך עם הילדים הוא מוצא שפה משותפת ומסתדר איתם היטב. בעונות הראשונות מאן נהג ללא רישיון, עד שהתאומות בובייה (שעובדות במשרד התחבורה) דאגו לו לרישיון. הוא נוהג להסתובב כל היום עם הווקמן שלו ולשמוע שירים, הוא אוהב שירי רוק ורוק כבד והוא מעריץ את מטאליקה. אוטו הוא נרקומן.
דוריס פטרסון (דוריס גראו, טרס מקניל) - אחות בית הספר והטבחית במזנון של בית הספר. לזמן קצר הדמות הפסיקה להופיע במהלך הסדרה עקב מות המדבבת. שם משפחתה ידוע הודות לרמיזה שהנער המתבגר הוא בנה (בפרק "Team Homer").
הג'יי לורן פריור – דוקטור לפסיכולוגיה של בית הספר היסודי של ספרינגפילד.
מיירה – המזכירה של סקינר, שפגשה פעמים רבות את בארט סימפסון כשנענש ורותק בבית הספר.
בית הספר היסודי של ספרינגפילד > התלמידים

ג'ימבו ג'ונס (פמלה היידן) – אחד מהבריונים בבית הספר היסודי של ספרינגפילד. נער פרחח, אלים, מרושע ועצבני. נשאר כיתה פעמים רבות וכיום הוא בן 19 אך עדיין בכיתה ה'. אימו עוסקת בזנות.
דולף סטארבים (טרס מקניל) – אחד מהבריונים בבית הספר היסודי, יהודי, נוהג להסתובב עם ג'ימבו וקרני וכמעט שלא נראה בסדרה בלעדיהם. בן 14.
קרני (ננסי קארטרייט) – אחד מהבריונים של בית הספר היסודי, נשאר כיתה הרבה פעמים. גילו אינו ידוע, אך ידוע כי יש לו כבר ילד.
שרי וטרי מקלברי (ראסי טיילור (1990-2019), גריי דליסל (2019-הווה)) – אחיות תאומות הלומדות בכיתתו של בארט.
מרטין פרינס (ראסי טיילור (1990-2019), גריי דליסל (2019-הווה)) – חנון בכיתה של בארט, חכם אך שחצן. בעל ציונים גבוהים. הקורבן העיקרי לבריונות של ג'ימבו, קרני ודולף. גר צמוד למנהל סקינר.
ראלף וויגאם (ננסי קרטרייט) – ילד מאותגר שכלית אשר לומד בכיתה של ליסה. בנו של מפקד המשטרה, קלנסי וויגאם.
ג'ייני פאוול (פמלה היידן, קימברלי ברוקס) – החברה הטובה ביותר של ליסה.
אליסון טיילור (פמלה היידן, טרס מקניל) – חברתה של ליסה.
לואיס – חברו של בארט.
ריצ'רד – חברו של בארט.
אוטר זורקר (ראסי טיילור) – ילד גרמני אשר הגיע במסגרת חילופי תלמידים. אכלן גדול ואחד מהקורבנות העיקריים של בריוני בית הספר.
וונדל קוויזלי/בורטון (טרס מקניל, פמלה היידן) – ילד חיוור אשר נוהג להקיא לעיתים קרובות. שם משפחתו שונה בין הסדרה לקומיקס, בהתאמה.
דאטבייס (ננסי קרטרייט) – חנון בבית הספר היסודי.
שונה צ'אלמרס (טרס מקניל) – נערה בת 12 או 19 (באחד הפרקים חוגגת בת-מצווה). בתו של המפקח צ'למרס. מעשנת וחברה לשעבר של ג'ימבו ג'ונס, נוהגת לגנוב מחנויות. באחת העונות יצאה עם בארט.
משטרת ספרינגפילד

לו (האנק עזריה (1990–2020), אלכס דסרט (2020-הווה)) – קצין משטרה. בעונה הראשונה היה צהוב-עור, בהמשך הפך לשחור-עור.
אדי (הארי שירר) – שוטר. מדבר לעיתים רחוקות בסדרה.
צ'יף קלאנסי וויגאם (האנק עזריה) – מפקד המשטרה. חסר בינה, בעל עודף משקל ועצלן. בן זוגה של שרה, בדרך כלל מלווים אותו השוטרים לו ואדי. וויגאם הוא שוטר מפוקפק אשר נוהג לקחת שוחד ולהתעלם מפשעים כדי שלא יצטרך להתאמץ. חוש הבטיחות שלו גרוע, למשל כשהוא חושב הוא מגרד מתחת לכובע שלו עם האקדח, באופן קבוע.